Kathasaritsagara

Kathasaritsagara (devanāgarī: कथासरित्सागर, «havet med elver av fortellinger») er et verk av indiske legender, eventyr, og folkeminnefortellinger skrevet på sanskrit på 1000-tallet, gjenfortalt av shaivistiske brahmin (øverste kaste) Somadeva. Ingenting er kjent om forfatteren, annet enn at hans fars navn var Ramadevabatta. Verket var satt sammen for å underholde dronning Suryamati, hustru av kong Anantadeva av Kashmir (styrte 1063-1081).

 Omfattende tekstsamling 
Verket består av 18 bøker på 124 kapitler og bortimot 22 000 ślokas (sanger) i distikon (versepar som består av heksameter og pentameter),Lanman, Charles Rockwell (1884): A Sanskrit Reader: Text and Vocabulary and Notes, Harvard University Press, s. 331Penzer, N. M. (1924): The ocean of story, bind I, s. xxxi. Sitat: «The śloka consists of 2 half-verses of 16 syllables each. Thus, syllabically, the Katha-sarit-sagara is approximately equal to 66,000 lines of iambic pentameter; by comparison, John Milton's Paradise Lost weighs in at 10,565 lines. All this pales in comparison to the (presumably legendary) 700,000 ślokas of the lost original Brhat-katha.» i tillegg til seksjoner i prosa. Hovedfortellingen er beretningen om opplevelsene til Naravahanadatta, sønn av den legendariske kong Udayana.Warder, Anthony Kennedy (1990): Indian Kavya Literature, bind 2, Motilal Banarsidass Publ., s. 123 Et stort antall av fortellingene er bygget om denne hovedfortellingen, noe som gjør verket til den største bevarte samlingen av indiske fortellinger. Den inneholder også tidlige tekstrevisjoner av Panchatantra (indiske dyrefabler) i bok 10, og Baital Pachisi («Tjuefem [fortellinger] om Baital») i bok 12.

Kathasaritsagara er generelt antatt å være avledet fra Gunadhyas tapte Brhat-katha («Store [eller Lange] fortelling»),Dowson, John (2013): A Classical Dictionary of Hindu Mythology and Religion, Geography, History and Literature, Routledge, s. 154 skrevet i den tapte paischidialekten.Paisaci (sanskrit: Paiśācī) er i stor grad et udokumentert litterært språk i klassiske India, nevnt i prakrit- og sanskrit-grammatikker i antikken.

Men kashmirske (eller «nordvestlige») Brhat-katha, som Somadeva adopterte, kan være svært forskjellig fra den paischiske ur-teksten da minst fem tilsynelatende etterkommere av Gunadhyas arbeid eksisterer — alle svært forskjellige i form og innhold, den best kjente (etter Kathasaritsagara selv) er antagelig Bṛhat-kathā-śloka-saṃgraha av poeten Budhasvamin fra Nepal. Som Panchatantra, fortellinger fra Kathasaritsagara (eller beslektede versjoner) spredte seg til mange deler av verden.

 Oversettelser og utgivelser 
Den eneste fullstendige versjonen til engelskOg, i det minste i henhold til 1960-tallet, den eneste fullstendige versjonen til noe europeisk språk, jf. Serebryakov, Igor D. ([1880] 1993): «A Few Thoughts on the Katha Sarit Sagara», s. a-b i C. H. Tawney (New Delhi: Munshiram Manoharlal). er ved C. H. Tawney (1837–1922), utgitt i to bind (1300 sider til sammen) i årene1880 og 1884. Dette verket ble ekspandert med tilleggsnotater og bemerkninger som sammenlignet fortellinger fra ulike kulturer av N. M. Penzer, og utgitt ti bind («trykt privat for subskribenter») i årene 1924-1928.

En annen oversettelse ble planlagt utgitt ti bind av Clay Sanskrit Library, oversatt av James Mallinson, men kun to bind ble utgitt, fram til sang 6,8 før utgiveren oppga prosjektet.

Utenom disse utgivelsene finnes en tysk utgivelse hos H. Brockhaus, bøkene I-V i sanskrit med tysk oversettelse (1839), bøkene VI-VIII og IX-XVIII i Abhandlungen der deutschen morgenländischen Gesellschaft (bind II og IV). En oversettelse til svensk fra Tawneys bind 2 i Bibliotheca Indica, «Likspökets berättelser», gjort av H. Andersson (Göteborgs vetenskaps- och vitterhetssamhälles handlingar, 1902).

 Referanser 

 Litteratur 
Sanskrit
 Pandit Durgāprasāda; Kāśīnātha Pāṇḍuraṅga Paraba, red. (1889): The Kathâsaritsâgara of Somadevabhatta, The Nirnaya-Sâgara Press

Oversettelser
 Tawney, C. H. (1880): The Kathá sarit ságara; or, Ocean of the streams of story: Bind I, Bind II
 Penzer, N. M. (1924): The ocean of story, being C.H. Tawney's translation of Somadeva's Katha sarit sagara (or Ocean of streams of story): Bind I, Bind II, Bind III, Bind IV, Bind V, Bind VI, Bind VII, Bind VIII, Bind IX, Bind X
 Mallinson, James (2009): The Ocean of the Rivers of Story, Clay Sanskrit Library: Bind 1 av 7 , Bind 2 av 7 
 Sattar, Arshia (1997): Tales from the Kathasaritsagara, inkluderer nøkkelseksjoner fra Kathasaritsagara. Penguin Classics.
 Radhavallabh Tripathi: Katha Sarit Sagar (Hindi). National Book Trust. ISBN 9788123714318.

 Eksterne lenker 
 Kathasaritsagara i Nordisk familjebok (2. oppl, 1910)
 «Indiske fablar», nynorsk introduksjon

Kategori:Sanskritlitteratur
Kategori:Eventyrsamlinger